DOI: 10.14457/tu.the.2023.1124
title: ความคาดหวังของประชาชนต่อนโยบายการพัฒนาท้องถิ่น: กรณีศึกษาเทศบาลตำบลท่าเรือ จังหวัดพระนครศรีอยุธยา

description: การศึกษาเรื่อง ความคาดหวังของประชาชนต่อนโยบายการพัฒนาท้องถิ่น กรณีศึกษา เทศบาลตำบลท่าเรือ จังหวัดพระนครศรีอยุธยา มีวัตถุประสงค์เพื่อ 1. เพื่อศึกษาสภาพปัญหาและความต้องการของประชาชนในการดำเนินนโยบายการพัฒนาของ เทศบาลตำบลท่าเรือ จังหวัดพระนครศรีอยุธยา 2. 2 เพื่อศึกษาความคาดหวังของประชาชนเกี่ยวกับนโยบายการพัฒนาท้องถิ่นของเทศบาลตำบลท่าเรือ จังหวัดพระนครศรีอยุธยา 3. เพื่อจัดทำข้อเสนอเชิงนโยบายเกี่ยวกับการพัฒนาท้องถิ่นที่สอดคล้องกับความต้องการของประชาชนที่แตกต่างกันตามเพศ อายุ การศึกษา รายได้และอาชีพ ซึ่งในการศึกษาครั้งนี้เป็นการศึกษาวิจัยแบบผสมผสาน (Mixed MethodsResearch) ด้วยวิธีวิจัยเชิงปริมาณ (Quantitative Research) ด้วยการใช้เครื่องมือแบบสอบถาม ประชากร กำหนดกลุ่มแบบโควต้า (Quota Sampling) อันได้แก่ประชาชนที่อาศัยอยู่ในพื้นที่เขตเทศบาลตำบลท่าเรือ แบ่งออกเป็น 7 ชุมชน แบ่งเป็นชุมชนละ 60 คน รวมทั้งหมดเป็นจำนวน 420 คน ผ่านการวิเคราะห์ทางสถิติพื้นฐาน ได้แก่ การแจกแจงความถี่ สถิติค่าร้อยละ ค่าเฉลี่ย และ ค่าส่วนเบี่ยงเบนมาตรฐาน และการวิเคราะห์สถิติเชิงอนุมาน การและวิจัยเชิงคุณภาพ (Qualitative Research) โดยมุ่งศึกษาค้นคว้าตำราทางวิชาการเอกสารราชการ ระเบียบและพระราชบัญญัติที่เกี่ยวข้องกับการปกครองส่วนท้องถิ่น ข้อมูลสถิติ ข้อมูลจากการสำรวจและการสัมภาษณ์เชิงลึก (In-Depth Interview) โดยการเก็บข้อมูลด้วยวิธีการใช้การสัมภาษณ์ เก็บข้อมูลจากผู้กำหนดนโยบายและประชาชนผู้รับบริการสาธารณะ ผู้มีส่วนได้ส่วนเสียที่เกี่ยวข้องกับการดำเนินนโยบายและการให้การบริการในด้านอื่นของเทศบาลตำบลท่าเรือ ผลการศึกษาความคาดหวังของประชาชนต่อนโยบายการพัฒนาท้องถิ่น ประชากร กลุ่มตัวอย่าง จำนวน 420 คน กลุ่มตัวอย่างส่วนใหญ่เป็นเพศหญิง มีจำนวน 235 คน มีช่วงอายุระหว่าง 23-39 ปี วุฒิการศึกษาระดับ ปวช.-ปวส. อาชีพรับจ้างทั่วไป มีรายได้ 0-10,000 บาท และมีความเกี่ยวเนื่องกับกิจการสาธารณะของเทศบาลโดยเป็นประชาชนกลุ่มเป้าหมายผู้รับบริการโดยตรง ผลการศึกษาด้านการรับรู้การดำเนินนโยบายและโครงการของเทศบาลตำบลท่าเรือ พบว่าประชาชนส่วนใหญ่ไม่เคยรับรู้การดำเนินนโยบายและโครงการต่าง ๆ ของเทศบาลตำบลท่าเรือ คิดเป็นร้อยละ 55.2 ในส่วนของประชาชนที่รับรู้การดำเนินนโยบายคิดเป็นร้อยละ 44.8 ซึ่งรับรู้การดำเนินนโยบายในระยะการแจ้งข้อมูลข่าวสารก่อนการดำเนินการ คิดเป็นร้อยละ 20.7 โดยผ่านทางช่องทางวิทยุชุมชนและเสียงตามสาย/หอกระจายข่าวของเทศบาล คิดเป็นร้อยละ 34 ผลการศึกษาการมีส่วนร่วมกับเทศบาลในการขับเคลื่อนนโยบายแผนงานและโครงการภายในพื้นที่ ประชาชนส่วนใหญ่ไม่เคยมีส่วนร่วม คิดเป็นร้อยละ 73.3 ในส่วนประชาชนที่เข้าไปมีส่วนร่วมนั้น จะเข้ามามีส่วนร่วมในระยะระหว่างการขับเคลื่อนดำเนินการ คิดเป็นร้อยละ 15.5 โดยผ่านทางช่องการเข้าร่วมเวทีสาธารณะ/เวทีนำเสนอข้อมูล คิดเป็นร้อยละ 11.9 ผลการศึกษาความคาดหวังของประชาชนที่มีต่อการบริหารงานสาธารณะของเทศบาลตำบลท่าเรือ อำเภอท่าเรือ จังหวัดพระนครศรีอยุธยา โดยภาพรวมอยู่ในระดับมาก ซึ่งมีการเปรียบเทียบระดับความคาดหวังของประชาชนที่มีต่อนโยบายการ จำแนกตาม เพศ อายุ การศึกษา รายได้และอาชีพ แยกเป็นมิติดังนี้ ประชาชนเพศชายมีความคาดหวังที่มีต่อนโยบายการพัฒนาท้องถิ่นโดยรวมมากกว่าประชาชนเพศหญิง และ เพศ LGBT, ประชาชนที่มีอายุ 18-22 ปี อายุ 23-39 ปี และ อายุ 40-54 ปี มีความคาดหวังที่มีต่อนโยบายการพัฒนาท้องถิ่นโดยรวมมากกว่าประชาชนที่อายุ 55 ปีขึ้นไป, ประชาชนที่วุฒิการศึกษาระดับ ปวช. - ปวส. วุฒิการศึกษาระดับปริญญาตรี วุฒิการศึกษาระดับปริญญาโทมีความคาดหวังที่มีต่อนโยบายการพัฒนาท้องถิ่นโดยรวมมากกว่าประชาชนที่วุฒิการศึกษาระดับประถมศึกษา และ วุฒิการศึกษาระดับอื่น ๆ, ประชาชนที่มีอาชีพรับราชการ อาชีพธุรกิจส่วนตัว และ อาชีพอื่น ๆ มีความคาดหวังที่มีต่อนโยบายการพัฒนาท้องถิ่นโดยรวมมากกว่าประชาชนที่มีอาชีพรับจ้างทั่วไป และ อาชีพพนักงานบริษัท, ประชาชนที่มีรายได้ต่อเดือนระหว่าง 20,001-40,000 บาท และ รายได้ต่อเดือน 60,000 บาทขึ้นไป มีความคาดหวังต่อนโยบายการพัฒนาท้องถิ่นโดยรวมมากกว่าประชาชนที่มีรายได้ต่อเดือน 0-10,000 บาท รายได้ต่อเดือน 10,001-20,000 บาท และ รายได้ต่อเดือน 40,001-60,000 บาท